หุ้นโซลปิดบวก 0.53% ตามทิศทางดาวโจนส์
หุ้นโซลปิดบวก 0.53% ตามทิศทางดาวโจนส์
2 มี.ค. 2560

ดัชนีคอมโพสิตตลาดหุ้นเกาหลีใต้ปิดปรับตัวขึ้นในวันนี้ตามทิศทางการพุ่งขึ้นของตลาดหุ้นนิวยอร์กเมื่อคืนนี้ หลังจากประธานาธิบดีโดนัลด์ ทรัมป์แห่งสหรัฐประกาศแผนทุ่มงบประมาณ 1 ล้านล้านดอลลาร์ในการลงทุนโครงการสาธารณูปโภค ในระหว่างการกล่าวสุนทรพจน์ต่อสภาคองเกรสเมื่อช่วงเช้าวานนี้ตามเวลาไทย ในขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 11.01 จุด หรือ +0.53% ปิดที่ 2,102.65 จุด โดยมีปริมาณการซื้อขายเบาบาง 421.59 ล้านหุ้น มูลค่า 6.01 ล้านล้านวอน (5.3 พันล้านดอลลาร์) โดยมีหุ้นลบมากกว่าหุ้นบวกในสัดส่วน 492 ต่อ 317